CELEX: C2006/224/19
Language: el
Date: 2006-09-16 00:00:00
Title: Υπόθεση C-83/05: Απόφαση του Δικαστηρίου (έκτο τμήμα) της 13ης Ιουλίου 2006 [αίτηση του Amtsgericht Freiburg (Γερμανία) για την έκδοση προδικαστικής αποφάσεως] — Bernd Voigt (Πραγματοποίηση της εσωτερικής αγοράς — Προσέγγιση των νομοθεσιών — Οχήματα με κινητήρα — Διαδικασία κοινοτικής εγκρίσεως — Οδηγία 70/156/EOK — Περιεχόμενο — Κατάταξη ανάλογα με τα τεχνικά χαρακτηριστικά των τύπων οχημάτων — Επίπτωση επί της κατατάξεως των οχημάτων εθνικής κανονιστικής ρυθμίσεως που διέπει τους όρους οδικής κυκλοφορίας)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/11
            
         Απόφαση του Δικαστηρίου (έκτο τμήμα) της 13ης Ιουλίου 2006 [αίτηση του Amtsgericht Freiburg (Γερμανία) για την έκδοση προδικαστικής αποφάσεως] — Bernd Voigt
   (Υπόθεση C-83/05) (1)
   
   (Πραγματοποίηση της εσωτερικής αγοράς - Προσέγγιση των νομοθεσιών - Οχήματα με κινητήρα - Διαδικασία κοινοτικής εγκρίσεως - Οδηγία 70/156/EOK - Περιεχόμενο - Κατάταξη ανάλογα με τα τεχνικά χαρακτηριστικά των τύπων οχημάτων - Επίπτωση επί της κατατάξεως των οχημάτων εθνικής κανονιστικής ρυθμίσεως που διέπει τους όρους οδικής κυκλοφορίας)
   (2006/C 224/19)
   Γλώσσα διαδικασίας: η γερμανική
   Αιτούν δικαστήριο
   Amtsgericht Freiburg
   Διάδικοι στη διαδικασία της κύριας δίκης
   Bernd Voigt
   Αντικείμενο της υποθέσεως
   Αίτηση για την έκδοση προδικαστικής αποφάσεως — Amtsgericht Freiburg — Ερμηνεία της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (ΕΕ ειδ. έκδ. 13/001, σ. 46), όπως τροποποιήθηκε με την οδηγία 92/53/ΕΟΚ του Συμβουλίου, της 18ης Ιουνίου 1992 (ΕΕ L 225, σ. 1) — Ταξινόμηση από κράτος μέλος ενός οχήματος κατηγορίας Μ1 (επιβατηγού αυτοκινήτου) που καλύπτεται από κοινοτική έγκριση τύπου — Δυνατότητα των εθνικών αρχών να επιβάλουν κυρώσεις στον οδηγό του εν λόγω οχήματος για ορισμένες παραβάσεις που προβλέπονται από τον κώδικα οδικής κυκλοφορίας και αναφέρονται στα επαγγελματικά οχήματα — Περιορισμός ταχύτητας στον αυτοκινητόδρομο που έχει εφαρμογή μόνο στα επαγγελματικά οχήματα
   Διατακτικό της αποφάσεως
   Το Δικαστήριο αποφασίζει:
   Η οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους, όπως τροποποιήθηκε με την οδηγία 92/53/ΕΟΚ του Συμβουλίου, της 18ης Ιουνίου 1992, έχει την έννοια ότι δεν απαγορεύει εθνική κανονιστική ρύθμιση σύμφωνα με την οποία ένα όχημα, όπως αυτό για το οποίο πρόκειται στην υπόθεση της κύριας δίκης, δεν υπόκειται στις εθνικές διατάξεις περί ορίου ταχύτητας που αφορούν τα επιβατηγά αυτοκίνητα, αλλά σ' αυτές που εφαρμόζονται στα φορτηγά, παρ' όλον ότι το εν λόγω όχημα ταξινομήθηκε ως επιβατηγό αυτοκίνητο βάσει κοινοτικής εγκρίσεως τύπου που εκδόθηκε κατ' εφαρμογήν της εν λόγω οδηγίας.
   
      (1)  ΕΕ C 82 της 2.4.2005.